PDI สุดเจ๋ง! กำไร Q2 โต 184% รับผลดีราคาโลหะสังกะสีปรับขึ้น-ค่าเงินบาทอ่อนตัว
PDI สุดเจ๋ง! กำไร Q2/58 โต 184% มาที่ 273.60 ลบ. จาก 96.31 ลบ. เมื่อปีก่อน รับผลดีราคาโลหะสังกะสีปรับตัวขึ้น-ค่าเงินบาทอ่อนตัว ขณะที่ช่วง 6 เดือนแรกมีกำไร 387.27 ลบ. เพิ่มขึ้น 23% จาก 313.74 ลบ. เมื่อปีก่อน
10 ส.ค. 2558

บริษัท ผาแดงอินดัสทรี จำกัด (มหาชน)หรือ PDI รายงานผลการดำเนินงานไตรมาส 2/58 สิ้นสุดวันที่ 30 มิ.ย.58 (รวมบริษัทย่อย)มีกำไรสุทธิ 273.60 ล้านบาท หรือมีกำไรสุทธิ 1.21 บาทต่อหุ้น เพิ่มขึ้น 184% จากช่วงเดียวกันของปีก่อนที่มีกำไรสุทธิ 96.31 ล้านบาท หรือมีกำไรสุทธิ 0.43 บาทต่อหุ้น
ขณะที่ผลการดำเนินงานช่วง 6 เดือนแรกมีกำไรสุทธิ 387.27 ล้านบาท หรือ 1.71 บาทต่อหุ้น เพิ่มขึ้น 23% จากช่วงเดียวกันของปีก่อนที่มีกำไรสุทธิ 313.74 ล้านบาท หรือ 1.39 บาทต่อหุ้น
ทั้งนี้ผลการดำเนินงานดังกล่าวที่กำไรเพิ่มขึ้น เนื่องจากได้รับผลดีจากราคาโลหะสังกะสีที่ปรับตัวสูงขึ้น และการอ่อนค่าของอัตราแลกเปลี่ยนเงินบาทต่อดอลลาร์สหรัฐฯ เมื่อเปรียบเทียบกันไตรมาสเดียวกันของปีก่อนส่งผลให้ราคาขายสังกะสีในสกุลเงินบาทเพิ่มสูงขึ้น